《蕊珠曲》
明代·许筠

云窗雾阁何夜长，湘帘明月低银床。
玉斧真人年正少，罗衾好绾双鸳鸯。
兰灯荧荧照画阁，栏外绛河犹未落。
宿香乍染翡翠衾，娇云未散芙蓉幕。
佳人风骨广寒仙，霞裾六叶裁轻烟。
羽盖朝朝向玄圃，蟠桃花发三千年。

作者简介：许筠（1569年—1618年），为朝鲜王朝中期的文臣和政治人、诗人、小说家。出生江原道江陵，本贯阳川许氏。字端甫，号蛟山、惺所，又号白月居士。